cyanic-selkie/wikianc huggingface dataset:
মেরি সোমারভিল
বিবাহ ও অধ্যয়ন
মেরি স্কটল্যান্ডে ফিরে আবার গণিত নিয়ে পড়ে রইলেন। প্রথমে তিনি ত্রিকোণমিতি এবং জেমস ফার্গুসনের জ্যোর্তিবিজ্ঞান পড়তে শুরু করেন। এরপরে পড়েন স্যার আইজ্যাক নিউটনের প্রিন্সিপিয়া অব ম্যাথেমেটিকা। এরপর এডিনবার্গ বিশ্ববিদ্যালয়ের প্রাকৃতিক দর্শনের প্রফেসর জন প্লেফেয়ারের সাথে পরিচয় হয় মেরির। তিনি তাকে গণিতের প্রতি আরো উৎসাহী করে তোলেন। প্লেফেয়ারের মাধ্যমে মেরি রয়েল মিলেটারি কলেজের গণিতের অধ্যাপক ইউলিয়াম ওয়ালেসের সাথে পরিচিত হন। ওয়ালেস মেরির সাথে মেশ কয়েকটি গাণিতিক সমস্যা নিয়ে আলোচনা করেন। এরমধ্যে উল্লেখযোগ্য ছিল ডায়োফনটাইন সমীকরণ। মেরি গাণিতিক সমস্যার সমাধান করে রয়েল মিলেটেরি কলেজের গণিত বিষয়ক জার্ণালে প্রকাশ করেন। ফলে মেরিকে তাঁর নাম সংবলিত একটি রৌপ্য পদক দেওয়া হয়। মেরির উৎসাহ আরো বেড়ে যায়। নিজের বাড়িতে গণিতের ছোটখাট একটি লাইব্রেরী প্রতিষ্ঠা করেন। স্কটল্যান্ডে তাঁর বেশ কিছু বন্ধু হয়েছিল যারা গণিত ও বিজ্ঞানে পারদর্শী। মেরির এই বন্ধু বান্ধব দেখে তাঁর পরিবার আবার বিয়ের আয়োজন করে।
মেরি ও উইলিয়াম দম্পতির ৪ টি সন্তান হয়। তিনটি মেয়ে ও একটি ছেলে সন্তান। ১৮১৪ সালে মেরির প্রথম পক্ষের বড় মেয়টি অসুস্থ হয়ে মারা যায়। একই বছর দ্বিতীয় পক্ষের একমাত্র ছেলেটিও মারা যায়। মেরি হতাশ হয়ে পড়েন। এই সময় মেরির পড়ালেখা ও গবেষণায় বিরতি পরে।
১৮১৬ সালে মেরির স্বামী আর্মি মেডিকেল বোর্ডের পরিদর্শক হিসেবে নিযুক্ত হন। এছাড়া রয়েল সোসাইটিতেও নির্বাচিত হয়েছিলেন উইলিয়াম। তাঁরা এডিনবার্গ ছেড়ে লন্ডনে চলে আসেন। এ সময় লন্ডনে তাঁদের অনেক বিজ্ঞানীর সাথে পরিচয় হয়েছিল। তাঁদের মধ্যে জন হার্শেল, উইলিয়াম হার্শেল, জন এয়রি, চার্লস ব্যাবেজ, ল্যাপলেস এবং মাইকেল ফ্যারাডে অন্যতম। মেরি তাঁর আত্নজীবনীতে লিখেছেন, চার্লস ব্যাবেজ যখন তাঁর অ্যানালিটিক্যাল ইঞ্জিন আবিষ্কার করছিলেন তখন আমরা প্রায় তাঁর সাথে দেখা করতে যেতাম।
১৮১৯ সাল। মেরির বন্ধুদের মধ্যে একজন ছিলেন অ্যানা ইসাবেল। আডা লাভলেসের মা। অ্যানা মেরিকে নিজের মেয়ের গৃহ শিক্ষক হিসেবে নিযুক্ত করেন। এরমধ্যেই গণিত নিয়ে লেখাপড়া শুরু করেছিলেন মেরি। এ সময় মেরি নিউটন, অয়লার ও ল্যাপ্লাসের বই নিয়ে অধ্যায়ন করছিলেন। মেরি আডার গণিতের প্রতি উৎসাহ দেখে চার্লস ব্যাবেজের সাথে পরিচয় করিয়ে দেন। ভিন্ন মতোবাদও আছে। অনেকের মতে, মেরি সামারভিল নয় বরং গণিতের মেধা দেখে চার্লস ব্যাবেজই নাকি আডা লাভলেসকে ডেকেছিলেন তাঁর সাথে কাজ করার জন্য। ঘটনা যাই হোক, মেরি সামারভিল আডা লাভলেসকে অ্যানালিটিক্যাল ইঞ্জিনের ব্যাপারে সাহায্য করেছিলেন।
বিজ্ঞান চর্চা ও লেখা
মেরি আলোক এবং চৌম্বকবিদ্যা নিয়ে গবেষণা শুরু করেন। তাঁর প্রেক্ষিতে ১৮২৬ সালে প্রকাশ করেন তাঁর প্রথম বৈজ্ঞানিক গবেষণা পত্র ‘দ্য প্রসেডিংস অব দ্য রয়াল সোসাইটি’। ১৮২৭ সালে লর্ড ব্রাউগহাম ‘দ্য সোসাইটি ফর দ্য ডিফিউশন অব ইউজফুল নলেজের’ পক্ষ থেকে মেরি সামারভিলকে ল্যাপলাসের মেকানিক সেলেস্তে বইটি ইংরেজি তে অনুবাদ করতে অনুরোধ করেন। মেরি বইটির ইংরেজি অনুবাদ করতে শুরু করেন। ল্যাপলাসের গণিত বিষয়ক এই বইটি এতই দূর্বেদ্ধ ছিল যে সে সময়কার ইংল্যান্ডের অনেক গণিতবিদও তা বুঝতে পারতেন না। অনুবাদ করতে গিয়ে যেখানে মেরির কাছে দূর্বেধ্য মনে হল সেখানে নিজের মতামত দিলেন। কঠিন গণিতকে আরো সহজ ভাবে উপস্থাপন করলেন। ফলে মূল বইয়ের চেয়ে এই বইটি দ্বিগুন হয়ে গেল। বইটিকে শুধু ল্যাপলাসের মেকানিক সেলেস্তের  অনুবাদ বললে ভুল হবে। বইটি শুধু অনুবাদের মধ্যে সীমাবদ্ধ ছিলনা। চার বছর পরিশ্রমের পরে বইটির কাজ শেষ হলো। দ্য মেকানিজম অব দ্য হ্যাভেনস  নামে বইটি ১৮৩১ সালে প্রকাশ করে ‘দ্য সোসাইটি ফর দ্য ডিফিউশন অব ইউজফুল নলেজ’। ১৮৮০ এর দশক পর্যন্ত কেমব্রিজ বিশ্ববিদ্যালয়ের স্নাতকোত্তরদের জন্য বইটি পাঠ্যপুস্তক হিসাবে পড়ানো হত। মেরির সুনাম চারিদিকে ছড়িয়ে পড়ে। এরপর বিখ্যাত হতে আর বেশিদিন সময় লাগেনি মেরির। বইটি প্রকাশের পর ল্যাপলাস মেরির সম্পর্কে মন্তব্য করেন, বিশ্বের ছয়জন বেক্তির মধ্যে মেরি সামারভিল একজন, যিনি আমার বইটি বুঝতে পেরেছেন।
১৮৩২-৩৩ এই এক বছর মেরি বিদেশে কাটিয়েছেন। অধিকাংশ সময় ছিলেন প্যারিসে। প্যারিসে মেরির কয়েকজন গণিতবিদ বন্ধু ছিলেন। তাঁদের সাথে যোগাযোগ করেন। গণিতের বিভিন্ন বিষয় নিয়ে পরামর্শ করেন। প্রথম বইয়ের সফলতার পর লর্ড ব্রাউগহাম তাকে আমার একটি বই লিখতে অনুরোধ জানায়। ১৮৩৪ সালে দ্য কানেকশন অব ফিজিক্যাল সায়েন্স  নামে মেরির প্রথম মৌলিক বই প্রকাশিত হয়। এই বইটিও ব্যাপক ভাবে সারা ফেলে। উনিশ শতকে ১৫,০০০ কপি বিজ্ঞানের বই বিক্রি- ভাবা যায়? এক বছর পর ১৮৩৫ সালে মেরি সামারভিল প্রথম মহিলা হিসেবে ক্যারোলিন হার্শেলের সাথে রয়েল অ্যাস্ট্রোনমিক্যাল সোসাইটির সম্মানসূচক সদস্য হিসেবে নির্বাচিত হয়েছিলেন। এ সময় মেরিকে ব্রিটিশ পার্লামেন্ট থেকে ২০০ পাউন্ড পেনশন দেওয়া হতো। উইলিয়াম ল্যাম্ব ১৮৩৭ সালে পেনশন বাড়িয়ে ৩০০ পাউন্ড করেছিলেন।
১৮৩৮ সালে উইলিয়াম সামারভিলের দৈহিক অবনতি দেখা দেয়। ফলে তাঁরা ইতালিতে পারি জমান। মৃত্যুর আগ পর্যন্ত প্রায় ৩০ বছর তাঁরা ইতালিতেই থাকেন (১৮৬০ সালে উইলিয়াম সামারভিল মারা যান)। ইতালিতে অবস্থানকালে মেরি সামারভিল বেশ কয়েকটি প্রবন্ধ লিখেছিলেন। মেরির কয়েকটি প্রবন্ধ জেমস ম্যক্সোওয়েলকে প্রভাবিত করেছিল।
১৮৪২ সালে কানেকশন জার্নালের ষষ্ঠ সংস্করণে মেরি ইউরেনাস নিয়ে ভবিষ্যৎবানী করেছিলেন। লিখেছিলেন একটি প্রবন্ধ। সেই প্রবন্ধে পৃথিবী থেকে ইউরেনাসের দূরত, ইউরেনাসের ভর, মহাকাশে ইউরেনাসের কক্ষপথ সম্পর্কে লিখেছিলেন। তাঁর ধারণা পুরোপুরি না মিললে বেশকিছু ভবিষৎবানী ঠিক ছিল। ১৭৮১ সালে ইউরেনাস গ্রহ আবিষ্কার করেন উইলিয়াম হার্শেল। তখন দেখা যায় পৃথিবী থেকে ইউরেনাসের দূরত্ব সম্পর্কে মেরির ধারণা একদম ঠিক। কানেকশন জার্নালে মেরির লেখা প্রকাশিত হলে পাঠক তা লুফে নেয়। সে বার কানেকশন জার্নাল সর্বাধিক ৯০০০ কপি বিক্রি হয়েছিল। ১৮৫৯ সালে চার্লস ডারউইনের অরিজিন অব স্পিসিস বের হওয়ার আগে ঐ প্রকাশনীর এটিই ছিল সর্বাধিক বিক্রির রেকর্ড।
এদিকে লর্ড ব্রাউগহাম মেরিকে তাড়া দিচ্ছেন নতুন বই লেখার জন্য। বই লিখলেই তাঁর প্রকাশনীর রমরমা অবস্থা। মেরির বই পেলেই পাঠক লুফে নেয়। বিক্রি বেশি হলেও মেরির লাভ হয় না। প্রকাশক মেরিকে এককালীন কিছু টাকা দিতেন। পরে আর নতুন বইয়ের আবদার করার আগ পর্যন্ত লর্ড ব্রাউগহামের টিকিটিও দেখা যেত না। অবশ্য এ নিয়ে মেরির কণ আফসোস ছিলনা। তিনি একবার বলেছিলেন, আমি বই লিখি ভালো লাগার জন্য। আমি মানুষের মাঝে গণিতকে ছড়িয়ে দিতে চাই।
১৮৪৮ সালে আসে মেরির ফিজিক্যাল জিওগ্রাফী  বইটি। এই বিষয়ের ওপর এটিই ইংরেজিতে লেখা প্রথম বই। বইটি বিশ শতকের শুরুর দিক পর্যন্ত কলেজ ও বিশ্ববিদ্যালয়ে পাঠ্যপুস্তক হিসেবে ছিল। এই বইটি মেরিকে আরো খ্যাতি এনে দিল। এই বইটি মেরির লেখা সবচেয়ে সফল বই। এই বইয়ের কারনেই রয়্যাল জিওগ্রাফিকাল স্যোসাইটি থেকে ভিক্টোরিয়া স্বর্ণপদক পেয়েছিলেন।
মেরির চতুর্থ বই মলিকুলার এন্ড মাইক্রোস্কোপিক সায়েন্স ১৮৬৯ সালে প্রকাশিত হয়। এ সময় তাঁর বয়স ৮৯ বছর। বইটি লিখতে ১০ বছর সময় নিয়েছিলেন মেরি। এই বইয়ে তিনি সর্বশেষ আবিষ্কারগুলোর যুগোপযোগী বিবরণ দিয়েছিলেন। বইটি দুইটি খন্ড ও তিনটি অংশে প্রকাশিত হয়। প্রথম অংশে অণু ও পরমাণু নিয়ে ব্যখ্যা করেছেন। দ্বিতীয় এবং তৃতীয় অংশে যথাক্রমে উদ্ভিদ এবং প্রাণীর জীবন নিয়ে লিখেছেন। বইটিতে ১৮০ টি ছবি ছিল। বইটি প্রকাশ করতে প্রকাশকের বেশ টাকা ঝাড়তে হয়েছে তা বলার অপেক্ষা রাখেনা।
মেরি শেষ বয়সে লেখেন নিজের আত্মজীবনী পারসোনাল রিকালেকশন । মেরির মৃত্যুর পর বইটি প্রকাশিত হয়।
প্রথম দিকে মেরি সামারভিল গণিত নিয়ে গবেষণা শুরু করলেও ধীরেধীরে বিজ্ঞানকে জনপ্রিয় করতে কাজ করেন। লিখেছেন একের পর এক বেষ্ট সেলার বই। গণিতেকে বিজ্ঞানের ভাষা হিসেবে প্রকাশ করার চেষ্টা করেছেন। নারী শিক্ষার প্রতি ছিল তাঁর সজাগ দৃষ্টি। নারীদের ভোটাধিকারের জন্য করেছেন আন্দোলন। ব্রিটিশ দার্শনিক এবং অর্থনিতীবিদ স্টুয়ার্ট মিল নারীদের ভোটাধিকারের জন্য গণস্বাক্ষরের ব্যবস্থা করেছিলেন। সেই গণস্বাক্ষরের প্রথম নামটি মেরি সামারভিল।
মেরি সামারভিল ১৮৫৭ সালে অ্যামেরিকান জিওগ্রাফিক্যাল অ্যান্ড স্ট্যাটিস্টিক সোসাইটিতে নির্বাচিত হয়েছিলেন। ১৮৭০ সালে ইতালিয়ান জিওগ্রাফিক্যাল সোসাইটিতে পেয়েছিলেন সদস্যপদ। এছাড়া আরো অনেক সোসাইটি থেকে পদক ও সদস্যপদ লাভ করেছেন।
মৃত্যু
২৯ নভেম্বর ১৮৭২ সালে মেরি সামারভিল ইতালির নেপলসে মৃত্যুবরণ করেন। সেখানেই তাকে কবর দেওয়া হয়। ৯১ বছরের বৈচিত্রময় জীবন ছিল মেরি ফেয়ারফ্যাক্স সামারভিলের।
সামারভিলের নামে অক্সফোর্ডে সামারভিল কলেজ তৈরি করা হয়েছে।
উইনফ্রেড ওমওয়াকওয়ে
উইনফ্রেড আদাহ ওমওয়াকওয়ে হলেন একজন কেনীয় মডেল এবং সৌন্দর্যের রানী, মিস আর্থ ২০০২ -এর মুকুট পান, তিনি প্রথম কৃষ্ণাঙ্গ মহিলা এবং প্রথম আফ্রিকান যিনি এই শিরোপা অর্জন করেছিলেন। ওমওয়াকওয়েই প্রথম কেনীয় নারী যিনি বড় চার আন্তর্জাতিক সৌন্দর্য প্রতিযোগিতার একটির শিরোপা অর্জন করেন। তিনি মূলত মিস আর্থ-এ প্রথম রানার-আপ হয়েছিলেন, কিন্তু সিংহাসনে আরোহণ করেন যখন মূল বিজয়ী জেজলা গ্লাভোভিচকে তার দায়িত্ব পালনে ব্যর্থতার জন্য সিংহাসনচ্যুত করা হয়।
ব্রায়ান সিংগার
220px|থাম্ব|ডান|২৮তম টোকিও আন্তর্জাতিক চলচ্চিত্র উৎসবে সিংগার ব্রায়ান সিংগার (জন্ম: ১৭ই সেপ্টেম্বর, ১৯৬৫) মার্কিন চলচ্চিত্র পরিচালক ও প্রযোজক। তিনি সমালোচকদের কাছে প্রশংসিত হয়েছেন দ্য ইউজুয়াল সাসপেক্ট্‌স ছবির মাধ্যমে। আর দর্শকদের কাছে জনপ্রিয়তা পেয়েছেন বেশ কিছু বিজ্ঞান কল্পকাহিনীমূলক সিনেমা করে। তার সবচেয়ে জনপ্রিয় সিনেমাগুলোর মধ্যে আছে এক্স-মেন এবং সুপারম্যান রিটার্নস।
মান্দল জেলা
মান্দল জেলা (مندول ولسوالۍ, ) পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। এটি মূলত লঘ্মান প্রদেশের অংশ হিসেবে তৈরী করা হয়েছিল এবং এরপর ২০০১ সালে নতুনভাবে নুরিস্তান প্রদেশের অংশ হিসেবে স্থানান্তরিত করা হয়।
ফজলুল কাদের চৌধুরী আইডিয়াল স্কুল এন্ড কলেজ
ফজলুল কাদের চৌধুরী আইডিয়াল স্কুল এন্ড কলেজ বাংলাদেশের চট্টগ্রাম জেলার অন্তর্গত হাটহাজারী উপজেলার রহিমপুরের রুহুল্লাপুরে অবস্থিত একটি শিক্ষাপ্রতিষ্ঠান।
সহ - পাঠক্রম সংক্রান্ত কার্যক্রম
এর মধ্যে রয়েছে:
রামকমল ভট্টাচার্য
রামকমল ভট্টাচার্য   (৩১ মার্চ  ১৮৬৪   - ১১ জুন ১৮৬০)  ছিলেন একজন সংস্কৃত পণ্ডিত ও গ্রন্থকার। ঊনবিংশ শতকের এক চিন্তাশীল লেখক হিসাবে বিশেষ পরিচিতি লাভ করেছিলেন।
জন্ম ও শিক্ষা জীবন
রামকমল ভট্টাচার্যের জন্ম ১২৪০ বঙ্গাব্দের ১৬ই চৈত্র ( ১৮৩৪ খ্রিস্টাব্দের ৩১ মার্চ) ব্রিটিশ ভারতের উত্তর কলকাতার শিমুলিয়া পল্লীর মালিরবাগান  নামক স্থানে বারেন্দ্র শ্রেণীর ব্রাহ্মণ পরিবারে। পিতা রামজয় তর্কালঙ্কার। তাদের আদি নিবাস ছিল গৌড়বঙ্গের  রাজধানী  মালদহে। প্রখ্যাত পণ্ডিত ও শিক্ষাব্রতী কৃষ্ণকমল ভট্টাচার্য ছিলেন তার অনুজ। তাদের এক জ্যেষ্ঠ ভগিনীও ছিল। মেধাবী রামকমল পিতার কাছেই ব্যাকরণ সমগ্র,  অমরকোষ অভিধান, ভট্টিকাব্য, শ্রীমদভাগবত পুরাণের কিছু অংশের পাঠ সম্পন্ন করেন। বারো বৎসর বয়সে তার পিতংবিয়োগ ঘটে।  কিন্তু তিনি কলকাতার  সংস্কৃত কলেজে সাহিত্য শ্রেণীতে ভর্তি হন। মেধার গুণে অতি অল্প সময়ে সাহিত্য,  অলঙ্কার,  দর্শন ও গণিতে শিক্ষালাভ করেন। ১৮৫৪ খ্রিস্টাব্দের এপ্রিল মাসে সিনিয়র বৃত্তি পরীক্ষায়  সংস্কৃত কলেজের ছাত্রদের মধ্যে তিনি প্রথম হন এবং মাসিক কুড়ি টাকা বৃত্তি লাভ করেন। বিদ্যাবত্তার জন্য তৎকালীন সমস্ত খ্যাতনামা ব্যক্তির সঙ্গে পরিচিত হন। গণিতশাস্ত্রে রামকমলের রীতিমত অধিকার ছিল। তিনি সেসময়ে  পণ্ডিত ঈশ্বরচন্দ্র বিদ্যাসাগরের ঘনিষ্ঠ ও বাল্যবন্ধু  প্রসন্নকুমার সর্বাধিকারীকে পাটিগণিত রচনায় যথেষ্ট সাহায্য করেন। সংস্কৃত শাস্ত্রে প্রাজ্ঞতা লাভের পর ইংরাজী চর্চায় মনোনিবেশ করেন। অল্পদিনে ভূয়সী উন্নতি করেন। তবে চক্ষুরোগের কারণে ইংরাজী সাহিত্য চর্চায় বাধার সৃষ্টি হয়। চিকিৎসকের পরামর্শে ১৮৫৬ খ্রিস্টাব্দে বায়ু পরিবর্তনে যান। কিন্তু কোন উন্নতি পরিলক্ষিত হয়নি।
গড়িয়া রেলওয়ে স্টেশন
গড়িয়া রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। গড়িয়া রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। গড়িয়া রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি গড়িয়া ও তার পার্শ্ববর্তী এলাকাগুলিতে রেল পরিষেবা প্রদান করে।
ভৌগোলিক অবস্থান
গড়িয়া রেলওয়ে স্টেশনের অবস্থান হল । এর গড় উচ্চতা হল ।
ইতিহাস
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে গড়িয়া পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে গড়িয়া পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
বাংলাদেশ জুডো ফেডারেশন
বাংলাদেশ জুডো ফেডারেশন বাংলাদেশে জুডোর জাতীয় ফেডারেশন। এটি বাংলাদেশে জুডো খেলা পরিচালনা ও নিয়ন্ত্রণের জন্য দায়িত্বপ্রাপ্ত।
ইতিহাস
উপমহাদেশ এই খেলাটি তেমন জনপ্রিয় না হলেও স্বাধীনতার পর বাংলাদেশে জুডো ফেডারেশন ১৯৭২ সালে বাংলাদেশ জুডো এবং কারাতে ফেডারেশন হিসাবে প্রতিষ্ঠিত হয়েছিল। ২০০১ সালে, বাংলাদেশ জুডো এবং কারাতে ফেডারেশন দুটি আলাদা করা হয়। বাংলাদেশ জুডো ফেডারেশন এবং বাংলাদেশ কারাতে ফেডারেশন, বাংলাদেশের রাষ্ট্রপতি শাহাবুদ্দিন আহমেদ এবং বাংলাদেশ সেনাবাহিনীর প্রধান লেফটেন্যান্ট জেনারেল এম হারুন-অর-রশিদ দ্বারা বিভক্ত হয়েছিল। ২০২০ সালের ১৪ মার্চ জাপান জুডো ফেডারেশন বাংলাদেশ জুডো ফেডারেশনকে সরঞ্জাম দান করে।
২০১৯ সালে, বাংলাদেশ জুডো ফেডারেশনের সভাপতি ব্রিগেডিয়ার জেনারেল এসকে আবু বাকের, সাধারণ সম্পাদক একেএম সেলিমের বিরুদ্ধে অভিযোগ করেছিলেন। এর ফলে জাতীয় ক্রীড়া পরিষদ তার বিরুদ্ধে তদন্তে নেমেছিল।
নকাল্পনিক রচনা
নকাল্পনিক রচনা বলতে এমন যেকোনও লিখিত বিষয়বস্তু বা নথিকে বোঝায়, যা আপাতদৃষ্টিতে বিশ্বস্ততার সাথে কোনও ঘটনা, স্থান, কাল বা পাত্র সম্পর্কে সঠিক ও বাস্তবিকভাবে সত্য তথ্য প্রদান করে। নকাল্পনিক রচনার বিষয়বস্তু বস্তুনিষ্ঠ কিংবা ব্যক্তিনিষ্ঠ দৃষ্টিকোণ থেকে উপস্থাপন করা হতে পারে এবং কদাচিৎ গল্প বা কাহিনীর মতোও রচিত হতে পারে। নকাল্পনিক রচনাগুলি গদ্যসাহিত্যের একটি প্রধান শাখা বা শ্রেণী। নকাল্পনিক রচনার বিপরীত শাখাটি হল কল্পকাহিনী বা কথাসাহিত্য, যেখানে স্থান, কাল ও পাত্র সম্পর্কে তথ্যগুলি আংশিক বা সম্পূর্ণভাবে কাল্পনিক হয়ে থাকে।
নকাল্পনিক রচনাতে যেসব বর্ণনা থাকে, তা সম্পূর্ণ সঠিক বা সত্য হতে পারে বা না-ও হতে পারে। তবে নকাল্পনিক রচনার রচয়িতারা বিশ্বস্ততার সাথে সত্য ও সঠিক তথ্য লিখেছেন বলে দাবী করেন এবং পাঠকেরাও পড়ার সময় এ ব্যাপারটি মেনে নিয়েই পড়েন।
খাদ্য, পানীয়, স্বাস্থ্য, জীবনচর্যা, ক্রীড়া, শখ, শিল্পকলা, জীবনী, ব্যবসা, শিক্ষা, আকরগ্রন্থ, বিনোদন, ইতিহাস, ভাষা, ভ্রমণ, গৃহ, বাগানচর্চা, ধর্ম, রাজনীতি, ইতিহাস, বিজ্ঞান, প্রকৃতি, হাস্যরস, ইত্যাদি বিভিন্ন বিষয়ে নকাল্পনিক রচনা রচিত হতে পারে।
ব্রেট র‌্যাটনার
thumb|right|ব্রেট র‌্যাটনার ব্রেট র‌্যাটনার (ইংরেজি ভাষায়: Brett Ratner) (জন্ম: ২৮শে মার্চ, ১৯৬৯) মার্কিন চলচ্চিত্র ও মিউজিক ভিডিও পরিচালক। তার করা সবচেয়ে জনপ্রিয় ছবিগুলো হচ্ছে "দ্য ফ্যামিলি ম্যান", "আফটার দ্য সানসেট", "রেড ড্রাগন" (হ্যানিবাল সিরিজের অন্তর্গত), রাশ আওয়ার সিরিজ এবং এক্স-মেন: দ্য লাস্ট স্ট্যান্ড। এছাড়া তিনি ফক্স টেলিভিশন নেটওয়ার্কে প্রযোজক হিসেবে কাজ করেন। তিনি প্রিজন ব্রেক সিরিয়ালের অন্যতম প্রযোজক।
সুকন্যা সাং-নগুয়েন
সুকন্যা সাং-নগুয়েন (জন্ম ১০ সেপ্টেম্বর ১৯৬৬) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে মহিলাদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
বাংলাদেশ জিমনাস্টিকস ফেডারেশন
ইতিহাস
বাংলাদেশ জিমনাস্টিকস ফেডারেশন ১৯৭২ সালে প্রতিষ্ঠিত হয়েছিল এবং পরের বছর সরকারী স্বীকৃতি পেয়েছিল। ১৯৭৩ সালের নভেম্বরে বাংলাদেশে প্রথমবারের মতো জাতীয় জিমনাস্টিকস প্রতিযোগিতা অনুষ্ঠিত হয়েছিল। ১৯৭৪ সালে, মহিলা জিমনাস্টিকের জন্য প্রতিযোগিতা শুরু হয়েছিল। আগস্ট ২০১৯ এ, জাপান ফেডারেশনকে ১.২ মিলিয়ন টাকা মূল্যের সরঞ্জাম দান করেছে।
সুরজিৎ চট্টোপাধ্যায়
সুরজিৎ চট্টোপাধ্যায় (Surajit Chattopadhyay, উচ্চারণ:Surajit Caţţōpādhyāy.) জনপ্রিয় বাংলা ব্যান্ডের একজন গায়ক, গান লেখক এবং যন্ত্রবিদ; সর্বোপরি তিনি ভূমি ব্যান্ডের মুখ্য গায়ক। এছাড়াও তার নিজের একক ব্যান্ড আছে যা সুরজিৎ ও বন্ধুরার নামে পরিচিতি লাভ করেছে। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। তিনি কয়েকটি বাংলা চলচ্চিত্রে সঙ্গীত পরিচালনাও করেন, সেগুলি হলো ইচ্ছে, মুক্তধারা, হাঁদা ও ভোঁদা।
প্রথম জীবন
সুরজিৎ চট্টোপাধ্যায় বীরভূম জেলার রামপুরহাটে জন্ম গ্রহণ করেন। সেখানেই বিদ্যালয়ের প্রাথমিক পাঠ শেষ করে কলকাতার জুলিয়ান ডে স্কুলে ভর্তি হন। সাত বছর বিয়োস থেকে তবলা বাজানো শেখা শুরু করেন এবং এলাহাবাদ বিশ্ববিদ্যালয় থেকে সাম্মানিক সহ স্নাতক হন। তিনি তুহিন চ্যাটার্জির কাছে গিটার বাজানো শেখেন এবং পরে অমিত দত্তের কাছ থেকে আরো ভালো ভাবে গীটারের টুকিটাকি শেখেন। তিনি মহাবিদ্যালয়ে পড়তে তার প্রথম ব্যান্ডের দল, "গ্রাসরুট" (Grassroot) প্রতিষ্ঠা করেন, সেটিও অনেক সম্মান ও কলেজে নানা প্রতিযোগিতায় আওয়ার্ড পায়।
ভূমি
১৯৯৯ সালে সুরজিৎ চট্টোপাধ্যায় তার বন্ধু সৌমিত্র রায়কে সঙ্গে নিয়ে ভূমি ব্যান্ড প্রতিষ্ঠা করেন। ভূমির ২৪ জুলাই ১৯৯৯ প্রথমবার জ্ঞান মঞ্চ অডিটোরিয়াম, কলকাতায় মঞ্চে অনুষ্ঠান করে। ভূমির গানের কথা গুলো অত্যন্ত সহজ সরল ভাবে ছন্দময় আবহে শহর থেকে গ্রামের সকল মানুষের কাছে পৌঁছে যায়। ভূমি মোট ১২ টি আলবাম রিলিজ করেছে।
সুরজিৎ ও বন্ধুরা
সুরজিৎ চট্টোপাধ্যায় ২০১২ সালে কলকাতায় কয়েকজন যন্ত্র বাদককে সঙ্গে নিয়ে তার নিজেস্ব একক ব্যান্ড সুরজিৎ ও বন্ধুরা প্রতিষ্ঠা করেন। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। এই ব্যান্ড ফোক কানেকশন ও ২০১৬ সালে আমার পরান যাহা চায় নামে দুটি আলবাম রিলিজ করে।
অনুপমা (১৯৫৪-এর চলচ্চিত্র)
অনুপমা হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৫৪ সালে এমপি প্রোডাকসন্স ব্যানারে মুক্তি পেয়েছিল এবং সংগীত পরিচালনা করেছেন অনুপম ঘটক। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, জহর গাঙ্গুলী, অনুপ কুমার এবং অনুভা গুপ্ত।
নোয়াখালী সরকারি মহিলা কলেজ
নোয়াখালী সরকারি মহিলা কলেজ বাংলাদেশের একটি উচ্চ শিক্ষা প্রতিষ্ঠান। সরকারি ব্যবস্থাপনাধীন এই মহাবিদ্যালয়টি ১৯৭০ সালে প্রতিষ্ঠিত হয়। ২০১৫ সালের উচ্চ মাধ্যমিক পরীক্ষায় এই প্রতিষ্ঠানের শিক্ষার্থীদের পাশের হার ছিলো ৬৮.১%।
পানশির উপত্যকা
পানশির উপত্যকা (এছাড়াও বানান পাঞ্জশির বা পঞ্জশির; পশতু/দারি: درهٔ پنجشير – Dare-ye Panjšēr; আক্ষরিকভাবে পাঁচ সিংহের উপত্যকা) উত্তর-মধ্য আফগানিস্তানের একটি উপত্যকা,150 km কাবুল এর উত্তরে, হিন্দুকুশ পর্বতমালার কাছে। এটি পানশির নদী দ্বারা বিভক্ত। উপত্যকায় আফগানিস্তানের সবচেয়ে বড় জাতিগত তাজিকসহ ১০ লক্ষেরও বেশি লোকের বাসস্থান। ২০০৪ সালের এপ্রিল মাসে এটি নতুন পাঞ্জশির প্রদেশ এর হৃদয় হয়ে ওঠে, যা পূর্বে পারওয়ান প্রদেশ এর অংশ ছিল।
ব্যুৎপত্তি
পাঞ্জশির নামের অর্থ "পাঁচটি সিংহ", পাঁচ پنج ("পাঞ্জ", পাঁচ) এবং شیر ("শের" বা "শির", সিংহ) থেকে। নামটি প্রাচীন হিন্দু মহাকাব্য "মহাভারত" থেকে পাঁচ পঞ্চপাণ্ডবের সাথে সম্পর্কিত। পাণ্ডবরা "মোক্ষ" খুঁজতে ভ্রমণের সময় স্থানটি পরিদর্শন করেছিলেন।
সৈয়দা রুবিনা আক্তার
সৈয়দা রুবিনা আক্তার মীরা বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য।
জন্ম ও প্রাথমিক জীবন
অ্যাডভোকেট সৈয়দা রুবিনা আক্তার মীরা ৬ মার্চ ১৯৭৫ সালে বরিশাল জেলায় জন্মগ্রহণ করেন। তিনি ঢাকা বিশ্ববিদ্যালয় থেকে পড়ালেখা করেন। ৮০ দশকের ছাত্রনেতা শহীদ সার্জেন্ট জহুরুল হক হল এর নির্বাচিত সাবেক জিএস ও আওয়ামী লীগের উপ-কমিটির সাবেক সহ-সম্পাদক মোশাররফ হোসেন সরদারের সহধর্মিনী তিনি।
রাজনৈতিক ও কর্মজীবন
রুবিনা মিরা সাবেক ঢাবি ছাত্রলীগ নেত্রী, কেন্দ্রীয় যুব মহিলালীগের সাবেক সহসভাপতি, বাংলাদেশ আওয়ামী লীগের উপকমিটির সাবেক দপ্তর সহসম্পাদক ও বাংলাদেশ মহিলা ক্রীড়া সংস্থার সহসভাপতি। তিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
পারুন জেলা
পারুন জেলা (پارون ولسوالۍ, ) আফগানিস্তানে নুরিস্তান প্রদেশের ৮টি জেলার মধ্যে অন্যতম একটি জেলা। জেলাটির কেন্দ্রীয় শহরের নাম হচ্ছে পারুন।
কুয়েতের সাধারণ নির্বাচন, ২০২০
২০২০ সালের ৫ ডিসেম্বর কুয়েতে সাধারণ নির্বাচন অনুষ্ঠিত হয়। ২০১৬ সালের সংসদের একমাত্র মহিলা এমপি সাফা আল হাশেম সহ ক্ষমতাসীনদের দুই-তৃতীয়াংশ তাদের আসন হারিয়েছেন।
পটভূমি
২০২০ সালের ২৬ অক্টোবর থেকে ৪ নভেম্বরের মধ্যে জাতীয় পরিষদের ৫০টি আসনের জন্য প্রতিদ্বন্দ্বিতাকারী প্রার্থীদের নিবন্ধন করা হয়েছে। ৫ ডিসেম্বর ২০২০ জাতীয় পরিষদ নির্বাচনের জন্য ১০২ টি স্কুল ব্যবহার করা হয়েছিল। প্রবেশকারীদের সকলের স্বাস্থ্যের অবস্থা পরীক্ষা করার জন্য প্রতিটি স্কুলে একটি ক্লিনিক স্থাপন করা হয়েছিল।
নির্বাচনী ব্যবস্থা
ন্যাশনাল অ্যাসেম্বলির ৫০ জন নির্বাচিত সদস্য পাঁচটি ১০-আসনের নির্বাচনী এলাকা থেকে একক অ-হস্তান্তরযোগ্য ভোটে নির্বাচিত হন। রাজনৈতিক দলগুলি আনুষ্ঠানিকভাবে লাইসেন্সপ্রাপ্ত নয়, তাই প্রার্থীরা ব্যক্তি হিসাবে দৌড়ায়, যদিও অনেক রাজনৈতিক দল প্রকৃত রাজনৈতিক দল হিসাবে স্বাধীনভাবে কাজ করে। ২১ বছরের বেশি বয়সী সকল কুয়েতি নাগরিকদের (পুরুষ এবং মহিলা উভয়ই) ভোট দেওয়ার অধিকার রয়েছে। প্রবাসী শ্রমিকরা, যারা জনসংখ্যার ৭০%, তাদের ভোটাধিকার দেওয়া হয়নি।
ফলাফল
সামগ্রিকভাবে, বিরোধী প্রার্থীরা ২৪টি আসন জিতেছে, যা আগের সংসদে ১৬টি ছিল। এই নির্বাচনকে সরকারবিরোধী বিরোধী দলের বিজয় হিসেবে দেখা হচ্ছে। নির্বাচিত প্রার্থীদের মধ্যে ত্রিশ জনের বয়স ছিল ৪৫ বছরের কম; যেখানে ২৯ জন মহিলা প্রার্থী ছিলেন, কেউই নির্বাচিত হননি, ২০১২ সালের পর প্রথমবারের মতো একজন মহিলা এমপি ছাড়া সংসদ শুরু হয়েছে। মোট ৫৬৭,৬৯৪ নিবন্ধিত ভোটার ছিল, যার মধ্যে ৩৯৪,১৩১ জন বৈধ ভোট দিয়েছেন।
আফটারমেথ
নির্বাচনের পর, ১৫ ডিসেম্বর জাতীয় পরিষদের একজন নতুন স্পিকার নির্বাচিত হন। বর্তমান স্পিকার মারজুক আল-ঘানিম ৩৩ ভোট পেয়ে পুনঃনির্বাচিত হন, বাদের নাসের আল-হুমাইদিকে পরাজিত করেন, যিনি ২৮ ভোট পেয়েছিলেন। ভোট দেননি চার সদস্য।
ওয়ামা জেলা
ওয়ামা জেলা (واما ولسوالۍ, ) আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা। ২০০৪ সালে আফগানিস্তানের প্রশাসনিক কর্তৃক পুনর্গঠনের মাধ্যমে পুনরায় নুরগ্রাম জেলা ও পারুন জেলা গঠন করা হয়।
ক্যানভা
ক্যানভা একটি সহজিকরন চিত্রলৈখিক নকশা প্রণয়ন (গ্রাফিক-ডিজাইন) সরঞ্জামভিত্তিক ওয়েবসাইট, যা ২০১২ সালে প্রতিষ্ঠিত হয়েছিল। এটি ড্র্যাগ-অ্যান্ড-ড্রপ পদ্ধতি ব্যবহার করে এবং চিত্রকর্ম, ভেক্টর চিত্র, গ্রাফিক্স এবং ফন্টসমূহে প্রবেশ সরবরাহ করে। এটি অপেশাদারদের পাশাপাশি পেশাদাররাও ব্যবহার করেন।  সরঞ্জামগুলি ওয়েব এবং মুদ্রণ মিডিয়ায় ডিজাইন এবং গ্রাফিক্স উভয়ের জন্যই ব্যবহার করা যেতে পারে।
ইতিহাস
কোম্পানিটি ১ জানুয়ারী ২০১২ সালে সিডনি, অস্ট্রেলিয়াতে মেলানি পারকিন্স দ্বারা প্রতিষ্ঠিত হয়। প্রথম বছরেই ক্যানভার ৭,৫০,০০০ বেশি ব্যবহারকারী ছিলো। সামাজিক মাধ্যম এবং প্রযুক্তি বিশেষজ্ঞ গাই কাওয়াসাকি এপ্রিল ২০১৪ সালে এই সংস্থাটিতে প্রধান প্রচারক হিসাবে যোগদান করেন। ২০১৫ সালে, "কাজের জন্য ক্যানভা" চালু করা হয়েছিল যা ব্যবসাকে একটি ডিজিটাল বিপণন উপকরণ উৎপাদন করার সরঞ্জাম দিয়েছে।
২০১৬-১৭ অর্থবছরে, ক্যানভার আয় $৬.৪ মিলিয়ন অস্ট্রেলিয়ান ডলার থেকে $২৩.৫ মিলিয়ন অস্ট্রেলিয়ান ডলারে বৃদ্ধি পেয়েছিলো, সাথে $৩.৩ মিলিয়ন অস্ট্রেলিয়ান ডলারের লোকসান হয়েছিলো। ২০১৭ সালেই কোম্পানিটি একটি লাভজনক অবস্থায় পরিণত হয়েছিলো এবং ২,৯৪,০০০ নগদ গ্রাহক ছিলো। ২০১৮ সালের হিসাবে, সংস্থা্টির অস্ট্রেলিয়া এবং সান ফ্রান্সিসকো উভয় অফিসে ২০০ জন কর্মীকে নিয়োগ দিয়েছিলো। জানুয়ারী ২০১৮ সালে, পারকিন্স ঘোষণা করেন যে, কোম্পানিটি সিকোইয়া ক্যাপিটাল, ব্ল্যাকবার্ড ভেঞ্চারস এবং ফেলিসিস ভেঞ্চারস থেকে $৪০ মিলিয়ন ডলার সংগ্রহ করতে পেরেছে এবং এটির মূল্য গিয়ে দাঁড়ায় $১ বিলিয়ন ডলারে।
জুন ২০১৮ সালে, ক্যানভা ঘোষণা করে যে এটি তার ডিজাইন এবং চিত্রগুলি একই প্ল্যাটফর্মের সাথে যুক্ত করতে ড্রপবক্সের সাথে অংশীদার হবে।
২০১২ সালের মে মাসে ক্যানভা জার্মান ভিত্তিক জনপ্রিয় বিনামূল্যের স্টক চিত্রকর্মের দুটি সাইট পিক্সেলস এবং পিক্সাবেকে অধিগ্রহণ করেছিল।
মে ২০১৯ সালে, সংস্থা জেনারেল ক্যাটালিস্ট এবং বন্ড এবং এর বিদ্যমান বিনিয়োগকারী ব্ল্যাকবার্ড ভেঞ্চারস এবং ফেলিচিস ভেঞ্চারসদের কাছ থেকে $২.৫ বিলিয়ন ডলার মূল্যের আরও এক দফা তহবিল সংগ্রহ করে।
জানা গেছে যে, অন্যান্য অস্ট্রেলিয়ান ব্যবসা কোম্পানির মধ্যে ক্যানভাও তার কর্মচারীদের ২০ এবং ২৭ শে সেপ্টেম্বর ২০১৯ সালে অনুষ্ঠিত বিশ্বব্যাপী জলবায়ু আন্দোলনে অংশ নেওয়ার অধিকারকে সমর্থন করছে এবং অস্ট্রেলিয়ান সরকারকে জলবায়ু পরিবর্তন ব্যাপারে আরো বেশি পদক্ষেপ নেওয়ার আহ্বান জানিয়েছিল বিশেষ করে জীবাশ্ম জ্বালানীগুলি পুনর্নবীকরণযোগ্য করে তোলা এবং কার্বন নিঃসরণ হ্রাস করার জন্য।
বাংলাদেশ আর্চারি ফেডারেশন
বাংলাদেশ আর্চারি ফেডারেশন হল তীরন্দাজের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। কাজী রাজিব উদ্দিন আহমেদ ফেডারেশনের সাধারণ সম্পাদক। এম মইনুল ইসলাম বাংলাদেশ আর্চারি ফেডারেশনের সভাপতি।
তন্ত্র মালিশ
তন্ত্র মালিশ বা তান্ত্রিক ম্যাসেজ, দুটি সংজ্ঞাযুক্ত ম্যাসেজ যা ১৯৭৭ সালে বার্লিনে বিকশিত হয়েছিল। ইরোটিক মালিশ যা পশ্চিমা বিশ্বে নয়াতন্ত্র আন্দোলনের উপাদানগুলিকে অন্তর্ভুক্ত করে শরীরের প্রাথমিক ইরোজেনাস অঞ্চলে মালিশ করে, সেগুলি হলো মুখ, ফ্যালাস ( লিঙ্গ ), যোনি এবং মলদ্বার।
তন্ত্র মালিশ
মালিশের বিভিন্ন বিদ্যালয়গুলোতে মালিশের বিভিন্ন  কৌশল রয়েছে যেমন যোগব্যায়াম, বায়ো এনার্জেটিক্স এবং যৌন থেরাপি।  তান্ত্রিক মালিশ অ্যাসোসিয়েশন অনুসারে, এটি ১৯৮০ এর দশকে জার্মানির প্রথম তন্ত্র ইনস্টিটিউট ডায়মন্ড লোটাস তন্ত্র লাউঞ্জে (১৯৭৭) -এর প্রতিষ্ঠাতা আন্ড্রো আন্দ্রেয়াস রোথের দ্বারা বিকশিত হয়েছিল।
তন্ত্রের মালিশের ক্লায়েন্ট বা গ্রহীতা কিন্তু দাতা নয়। তাদের কর্তব্য হ'ল মালিশ গ্রহণ এবং সংবেদন অনুভূতি এবং আবেগের পুনঃ আবিষ্কারের কাছে আত্মসমর্পণ করা। প্রক্রিয়াটি গভীর শিথিলকরণের চিকিত্সার সাথে সুস্থতা বোধের সংমিশ্রণ ঘটিয়েছে কারণ লোকেরা যৌন সমস্যা ও সম্পর্কের সমস্যাসহ, আত্ম-সম্মান সম্পর্কিত সমস্যাগুলিরও সমাধান করতে আসে।
তান্ত্রিক মালিশ অ্যাসোসিয়েশন বার্লিনের মতে, তন্ত্র মালিশ উইলহেম রেইচ, কার্ল জং, কার্ল রজার্স এবং আলেকজান্ডার লোয়েনের কাছ থেকে নেওয়া ধারণার উপর ভিত্তি করে। অনুপ্রেরণার অন্যান্য উত্সগুলির মধ্যে ম্যানতাক চিয়া, জোসেফ ক্র্যামার – যিনি " লিঙ্গাম মালিশ" তৈরি করেছিলেন এবং অ্যানি স্প্রিঙ্কল, যিনি " ইয়োনি মালিশ" তৈরি করেছিলেন, এদের কাজ অন্তর্ভুক্ত ছিল। অ্যান্ড্রো রোথ তন্ত্র মালিশ, তন্ত্র ইরোটিক মালিশ এবং কম পরিচিত ইয়িন ইয়াং মালিশ তৈরি করেছিলেন। তাদের ওয়েবসাইটে প্রকাশিত তথ্য অনুসারে, তারা তান্ত্রিক মালিশ, মালিশকারি এবং মালিশ গ্রহীতার মধ্যে যে কোনও প্রকার যৌন বিনিময়ের অনুমতি দেয়।
ইউনিভার্সাল স্কুল
ইউনিভার্সাল স্কুল মার্কিন যুক্তরাষ্ট্রের শিকাগো মহানগরের ইলিনয়ের ব্রিজভিউতে অবস্থিত একটি ইসলামিক, কে -১২ বেসরকারী শিক্ষাপ্রতিষ্ঠান। শিক্ষার্থীরা ইসলামিক স্টাডিজ, আরবি ভাষা এবং কুরআন বিষয়ে শিক্ষা গ্রহণ করে। বিদ্যালয়ের মূলমন্ত্রটি হল "যেখানে ইসলাম এবং শিক্ষা একত্রিত হয়"। ১৯৮৯ সালে আনুষ্ঠানিকভাবে ইউনিভার্সাল স্কুলটি প্রতিষ্ঠিত হয়। ১৯৯০ সালের ৪ সেপ্টেম্বরে ১৪০ জন ছাত্র এবং ১১ জন শিক্ষক নিয়ে প্রতিষ্ঠানটির যাত্রা শুরু হয়।
স্কুলটির অধ্যক্ষ সাফা জারজুর নামের একজন সিরিয়ান আমেরিকান লোক। যিনি আমেরিকান ইসলামিক সম্পর্ক সম্পর্কিত পরিষদ (সিএআইআর)-এর শিকাগো অফিসের প্রধান হিসাবেও দায়িত্ব পালন করেছিলেন।
ইতিহাস
১৯৭০ এবং ১৯৮০-এর দশকে দক্ষিণ-পশ্চিম শিকাগো শহরতলিতে আরব অভিবাসনের একটি ঢেউ আসার পরে একটি ইসলামী বিদ্যালয় প্রতিষ্ঠার প্রয়োজন দেখা দেয়। আদিবাসীদের মধ্যে ফিলিস্তিনিরা ছিল একটি বৃহত দল। ইসলামিক স্কুল, সংমিশ্রণ এবং মুসলিম আমেরিকান চরিত্রের ধারণা -এর লেখক ক্রেগ এন জোসেফ এবং বার্নাব্য রিডেলের মতে "ইউনিভার্সাল স্কুলের প্রতিষ্ঠা কারণ" মুসলিম অভিবাসন ঢেউ এবং ব্রিজভিউ মসজিদকে দেয়। তিনজন চিকিৎসক একটি ইসলামী স্কুল প্রতিষ্ঠার সিদ্ধান্ত নিয়েছিলেন। ইসলামি উন্নয়ন ব্যাংক বিদ্যালয়ের প্রতিষ্ঠাতাদের সুবিধার্থে নির্মাণের জন্য ঋণ দেয় এবং আমেরিকার আশেপাশের মুসলমানরা তাদের নিজস্ব অনুদান প্রতিষ্ঠাতাদের হাতে দেয়। ১৯৮৮ সালে নির্মাণ কাজ শুরু হয় এবং ১৯৯০ সালের ৪ সেপ্টেম্বর  স্কুলটি উদ্বোধন করা হয়। ১৯৯২ সালে ইলিনয় রাজ্য শিক্ষা বোর্ড স্কুলটিকে স্বীকৃতি দেয়।
স্কুল প্রতিষ্ঠার প্রথম বছরে এই প্রতিষ্ঠানের ১১ জন কর্মচারী এবং ১৪০ জন শিক্ষার্থী ছিল।  স্কুলে ৬৩৮ জন শিক্ষার্থী ছিল। ২০০৮ সালে স্কুলে ৫০ জনেরও বেশি কর্মচারী এবং ৬০০ এরও বেশি শিক্ষার্থী ছিল।
ক্যাম্পাস
ক্যাম্পাসটি শিকাগোর মুসলিম আমেরিকান সোসাইটি অফিস; আকসা স্কুল, আরেকটি কে -২২ ইসলামিক বিদ্যালয়, ব্রিজভিউ মসজিদ, এবং একটি যুবকেন্দ্র সংলগ্ন ।  এটি মসজিদ ফাউন্ডেশন থেকে আড়াআড়ি সড়কে অবস্থিত।
স্কুল ভবনটি ধূসর কংক্রিটের দৈর্ঘ্যমুখী আয়না-রঙযুক্ত জানালা ব্যবহার করে।  এটিতে প্রাক-বিদ্যালয় এবং কিন্ডারগার্টেন-বয়সী বাচ্চাদের জন্য ৩৬ টি কক্ষ রয়েছে। ভবনের নিচতলায় একটি ক্যাফেটেরিয়া এবং লাঞ্চরুম পাশাপাশি দুটি পরীক্ষাগার, এবং একটি বাস্কেটবল কোর্ট রয়েছে । জোসেফ এবং রিডেল বলেছিলেন যে স্কুল ভবনের ইট এবং জানালাগুলি ভবনটিকে "সংজ্ঞায়িত" করে, যা "দীর্ঘ, বেঁটে এবং প্রাতিষ্ঠানিক চেহারার রূপদান করে"।  বাইরের বিশ্বের প্রভাব এবং ইসলাম বিরোধী মনোভাব থেকে শিক্ষার্থীদের আশ্রয় দেওয়ার জন্য এবং এর অনুভূত ভূমিকার কারণে শিক্ষার্থীরা এই ভবনটিকে দ্য বক্স  ডাক নাম দেয়।
শিক্ষায়তনিক
এটি স্কুল সংলগ্ন ব্রিজভিউ মসজিদের সাথে অনুমোদিত নয়। মার্গুয়েরাইট মাইকেলস অফ টাইম জানিয়েছিল যে "ইউনিভার্সাল স্কুল [...] ব্রিজভিউ মসজিদ থেকে স্বাধীন" এটি আকসা স্কুলের সাথেও অনুমোদিত নয়।
প্রতিটি শিক্ষার্থীর টিউশন ফি ছিল ৪,৫০০ থেকে ৪,৯০০ মার্কিন ডলার।
প্রাক-কিন্ডারগার্টেনের থেকে ৫ গ্রেড পর্যন্ত শিক্ষার্থীরা সহশিক্ষা ক্লাসে শিক্ষা গ্রহণ করে। ছয় থেকে দশম গ্রেড পর্যন্ত শিক্ষার্থীদের ছেলে এবং মেয়েদের জন্য পৃথক পৃথক ক্লাসে পাঠদান করা হয়। ১১ ও ১২ গ্রেডে ছেলে এবং মেয়েরা আলাদা আলাদা বসে তবে একই ক্লাসে অংশ নেয় ।
মহিলা শিক্ষার্থীদের মধ্যমিক বিদ্যালয় এবং উচ্চ বিদ্যালয়ে হিজাব পরতে হবে তবে নিম্ন স্তরের শিক্ষার্থীদের এটি ঐচ্ছিক। পুরুষ শিক্ষার্থীদের শরীর খালি থাকতে পারবে না এবং কানের দুল নিষেধাজ্ঞা করা রয়েছে।
পাঠ্যক্রম
২০০৮ সালে ইউনিভার্সাল পার্টিকুলারিজম: মেকিং অ্যান এথিকাল ইসলামিক স্কুল ইন শিকাগো বইয়ের লেখক বার্নাব্য বি. রিডেল লিখেছিলেন যে ইউনিভার্সাল স্কুলের কিছু ইসলামী শিক্ষক ধর্ম শেখানোর পদ্ধতির নির্দিষ্ট ইসলামি ধর্মতত্ত্ব বাহিরে আরও নির্দেশনা দেন,যদিও সংখ্যাগরিষ্ঠরা ধর্ম শেখানোর জন্য আরও সাধারণ পদ্ধতির ব্যবহারে বিশ্বাসী ছিল।
পাঠক্রম বহির্ভূত কার্যক্রম
২০০৫ সাল পর্যন্ত বিদ্যালয়েও বানান ক্লাব, একটি বিজ্ঞান ফেয়ার ক্লাব, একটি গণিত লীগ এবং একটি ছাত্র পত্রিকা রয়েছে।
ধ্রুপদী অর্থনীতি
অ্যাডাম স্মিথ, ডেভিড রিকার্ডো থেকে শুরু করে ১৯৩৬ সালে Keynes The General Theory প্রকাশের পূর্ব প্রর্যন্ত বিস্তৃত সময়ে বিভিন্ন অর্থনীতিবিদ গনের দেওয়া আয় ও নিয়োগ স্নংক্রান্ত মতবাদের সংমিলিত রূপ কে একত্রে ক্ল্যাসিক্ল্যল মডেল বলে । মূল বক্তব্যঃ ক্ল্যাসিক্ল্যল অর্থনীতিবিদের মতে সামষ্টিক অর্থনীতির ভারসাম্য সব সময় পূর্ণ নিয়োগ প্রর্যায়ে স্থির থাকবে এবং Say’s এর The Quantity Theory Of Money মূল বক্তব্য সত্য হবে ।তারা মনে করেন দ্রব্য ও সামগ্রিক সেবা ও মোট চাহিদা(AD) তুলনায় কম হতে পারে না ।Say’s বলেছেন যোগান নিজেই তার স মপ রিমান চাহিদা সৃস্টি করে (Supply Creates It’s Own Demand )তাই অর্থনীতিতে সামগ্রিক যোগান সমান হয় সামগ্রিক চাহিদা (AS = AD) ।সাময়িক ভাবে AS=AD নাও হতে পারে তবে দীর্ঘকালে AS=AD হতে পারে তখন পূর্ণ নিয়োগ বিচ্ছুতি কোন সম্ভাবনা নেই । অনুমতি শর্তঃ ১)হ্রাসক্রত মজুরিতে শ্রমিকরা কাজ করতে ইচ্ছুক । ২)অর্থ শুধু মাত্র বিনিময়ের মাধ্যম হিসেবে কাজ করে । ৩)ব্যক্তি তন্ত্রবাদ ও পূর্ণ প্রতিযোগিতা বিদ্যমান । ৪)I=S শর্ত সাপেক্ষে সুদের হার নির্ধারিত এবং সুদের হারের ভূমিকা গৌন । উপরের অনুমিত শর্তের ভিত্তিতে ক্ল্যসিকাল মডেল উপাস্থাপনা কালে তিনটি বাজার ব্যবস্থা লক্ষ্য করা যায়। ১)শ্রম বাজার ২)অর্থবাজার ৩)উৎপাদন বাজার শ্রম বাজার ও অর্থ বাজারের সাথে উৎপাদন বাজার সমন্বয় ঘটিয়ে পূর্ণাঙ্গ ক্ল্যাসিক্যাল মডেল পাওয়া যায় । যার বিশ্লেষন দেওয়া হল । ১)শ্রম বাজারঃ ক্ল্যাসিক্যাল অর্থনীতিবিদের মতে শ্রমের চাহিদা ও যোগান প্রকৃত মজুরির উপর নির্ভরশীল তবে প্রকৃত মজুরির সাথে শ্রমের যোগানের সম্পর্ক ধনাত্নক তাই শ্রমের যোগান রেখা ডান দিকে নিম্মগামী ।অন্যদিকে প্রকৃত মজুরির সাথে শ্রমের যোগান রেখা ডানদিকে ঊর্ধগামী হয় ।
বারমুলা জেলা
বারমুলা জেলা হল ভারতের জম্মু ও কাশ্মীরের একটি জেলা। জেলা সদর হল বারমুলা শহর।
জনসংখ্যার উপাত্ত
২০১১ সালের আদমশুমারি অনুসারে বারমুলা জেলার জনসংখ্যা ১০,০৮,০৩৯ জন। জেলাটির প্রতি বর্গকিলোমিটারে জনসংখ্যার ঘনত্ব ২৩৮ জন। ২০০১-এর দশকে এর জনসংখ্যা বৃদ্ধির হার ছিল ১৯.৪৫%। বারমুলাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮৫ জন মহিলা এবং এর সাক্ষরতার হার ৬৪.৬৩%।
নগর/গ্রামীণ জনসংখ্যা
২০১১ সালের আদম শুমারির জন্য বারমুলা জেলার মোট জনসংখ্যার মধ্যে ১৮.১ শতাংশ জেলার নগর অঞ্চলে বাস করে। মোট ১৮২,৫০০ জন শহরাঞ্চলে বাস করেন, যার মধ্যে পুরুষ ১,০২,৩৩৪ জন এবং ৮০,১৬৬ জন মহিলা। ২০১১ সালের আদমশুমারির তথ্য অনুসারে বারমুলা জেলার নগর অঞ্চলে লিঙ্গ অনুপাত ৭৮৩। একইভাবে ২০১১ সালের আদমশুমারিতে বারমুলা জেলায় শিশু লিঙ্গের অনুপাত ছিল ৮৫১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২২,০৫৭ জন, যার মধ্যে পুরুষ এবং মহিলা যথাক্রমে ১১,৯১৭ এবং ১০,১৪০ জন। বারমুলা জেলার এই শিশুসংখ্যার জনসংখ্যা মোট শহুরে জনসংখ্যার ১১.৬৫%। বারমুলা জেলায় গড় সাক্ষরতার হার ৭৬.০১% এবং পুরুষ ও মহিলাদের মধ্যে সাক্ষরতার হার যথাক্রমে ৮৩.৩৮% এবং ৬৫.২১%। প্রকৃত সংখ্যায় ১,২১,৯৫৬ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭৬,২৯০ জন এবং ৪৫,৬৬৬ জন।
২০১১ সালের আদম শুমারি অনুসারে বারমুলা জেলার ৮১.৯০% জনগোষ্ঠী গ্রামে বাস করে। বারমুলা জেলার গ্রামীণ অঞ্চলে মোট জনসংখ্যা ৮,২৫,৫৩৯ জন, যার মধ্যে পুরুষ এবং মহিলার সংখ্যা যথাক্রমে ৪,৩২,৩৯৯ এবং ৩,৯৩,১৪০ জন। বারমুলা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৯ জন মহিলা। যদি বারমুলা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৬৫ টি  মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ১,৪২,৫২৪ জন, যার মধ্যে ছেলে ৭৬,৪০৪ জন এবং মেয়ে ৬৬,১২০ জন।
গৃহহীন
২০১১ সালে জম্মু ও কাশ্মীরের বারমুলা জেলায় মোট ৮৫ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪২৪ এর সংখ্যা। এটি বারমুলা জেলার মোট জনসংখ্যার প্রায় ০.০৪%।
ধর্ম
মুসলিম প্রধান রাজ্যে বারমুলা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০,০৮,০৩৯; হিন্দু ধর্মাবলম্বী ছিল ৩.০৪%, মুসলমানরা ৯৫.১৫%, শিখ ১.৪৭% এবং খ্রিস্টান ০.১৫%। জেলাতে ৩০,৬২১ জন হিন্দু, ৯,৫৯,১৮৫ জন  মুসলিম, ১৪,৭৭০ জন শিখ ও  ১,৪৯৭ জন খ্রিস্টান ধর্মের মানুষ বসবাস করেন।
হালশকা হুলেভিচিভনা
এলিজাভেটা (এছাড়াও হাল্শকা, পোলিশ হালসকা থেকে গেলজবেটা, হালবেটা) ভাসিলিভনা গুলেভিচ, গালশকা গুলেভিচেভনা নামে পরিচিত (আনুমানিক ১৫৭৫ বা ১৫৭৭ - ১৬৪২, লুটস্ক, ভোলিন) ছিলেন প্রাচীন ইউক্রেনীয় ভদ্রলোক, গুলেভ্‌রপ্যালন পরিবারের একজন প্রতিনিধি। মঠ এবং কিয়েভ ফ্রাটারনাল স্কুল, যেখান থেকে কিয়েভ-মোহিলা একাডেমি তার ইতিহাস খুঁজে পায়। তিনি লুটস্ক ভ্রাতৃত্বের কাছে অর্থও উইল করেছিলেন। তিনি আধ্যাত্মিকতা এবং জ্ঞানের বিকাশের বিষয়ে যত্নবান ছিলেন। তিনি একজন অর্থোডক্স সাধু ।
১৬১৫ সালের আগে
তিনি প্রভাবশালী ভদ্র পরিবার গুলেভিচ থেকে এসেছেন, ১৫ শতক থেকে পরিচিত, যার প্রতিনিধিরা ভলহিনিয়া এবং কমনওয়েলথের অন্যান্য দেশে বিভিন্ন পদে অধিষ্ঠিত ছিলেন। এই পরিবারটি উচ্চ গির্জার অবস্থান এবং মালিকানাধীন বসতিতে পৌঁছেছিল। সম্ভবত তারা গ্যালিসিয়া থেকে উদ্ভূত হয়েছিল।
গলশকা গুলেভিচেভনার দাদা, ফায়োদর (থিওডোসিয়াস) গুলেভিচ, লুটস্ক এবং অস্ট্রোহের একজন ভলহিনিয়ান অর্থোডক্স বিশপ ছিলেন এবং তার পাঁচটি পুত্র ছিল। গালশকার বাবা, ভ্যাসিলি গুলেভিচ-জাতেউরস্কি, ভ্লাদিমির অপ্রাপ্তবয়স্ক ভলিন ট্রুপ ছিলেন। গালশকা ব্যতীত তার তিন স্ত্রীর থেকে তার পুত্র আন্দ্রেই, মিখাইল, ভ্যাসিলি এবং বেনেডিক্ট এবং কন্যা মারিয়া এবং আনা ছিল। গালশকা সম্ভবত ১৫৭০-এর দশকে ভলহিনিয়ার জাতুর্সি গ্রামে জন্মগ্রহণ করেছিলেন।
১৫৯৪ সালে গলশকা ক্রিশটফ পোতেকে বিয়ে করেছিলেন, ইপাটি পোতেয়ের ছেলে, বেরেস্তেয়ের জেমস্তভো বিচারক (১৫৮০-১৫৮৮) এবং একজন ক্যাস্টেলান (১৫৮৮-১৫৯৩), ভ্লাদিমিরের একজন অর্থোডক্স বিশপ এবং বেরেস্টেস্কি (১৫৯৩ সাল থেকে), প্রধান প্রধানদের একজন। ব্রেস্ট ইউনিয়ন, পরে একটি ইউনাইটেড মেট্রোপলিটান কিয়েভ এবং গ্যালিটস্কি। তার স্বামীর প্রাথমিক মৃত্যুর পরে, গলশকা গুলেভিচেভনা তার মেয়ে একেতেরিনাকে বড় করেছিলেন, ১৬১৫ সালে তিনি তাকে বিয়ে দিয়েছিলেন নিকোলাই ম্লেচকা নামে এক ওরশা পুরুষের সাথে।
১৬০১/১৬০২ সালে তিনি দ্বিতীয়বার বিয়ে করেন মোজারের মার্শাল স্টেফান লোজকার সাথে। সেই সময়ে গলশকার বয়স ছিল প্রায় ৩০ বছর; স্টেফানের বয়স ৬০। এই দম্পতির একটি ছেলে ছিল, মিখাইল, এবং সিটি হল থেকে কাছে পোডিলের কিয়েভের একটি পারিবারিক এস্টেটে থাকতেন।
দান
১৬ তম এবং ১৭ শতকের শুরুতে, ইউক্রেনীয় ভূমিতে মুদ্রণ ঘর এবং স্কুলগুলি উপস্থিত হয়েছিল। তাদের সমর্থন করার জন্য, দাতব্য সংস্থাগুলি চালু করা হয়েছিল, যা বিশ্বাস করা হয় যে গলশকা যোগ দিয়েছে।
১৪ অক্টোবর, ১৬১৫-এ, তিনি একটি অনুদান সংকলন এবং স্বাক্ষর করেছিলেন, যা ১৫ অক্টোবর কিয়েভ শহরের বইগুলিতে প্রবেশ করা হয়েছিল। এইভাবে, অনুদান আইনী শক্তিতে প্রবেশ করেছে। অনুদানে, তিনি একটি নতুন মঠ, একটি হাসপাতাল এবং সমস্ত শ্রেণীর শিশুদের জন্য একটি স্কুলের ভিত্তি স্থাপনের জন্য কিয়েভে জমি সহ তার বাড়িটি স্বাক্ষর করেছিলেন। অনুদান উল্লেখ করেছে:
আমি, গালশকা গুলেভিচেভনা, তাঁর গ্রেস মিস্টার স্টেফান লোজকার স্ত্রী, মোজির মার্শাল, নীচের সকলের প্রতি তাঁর অনুগ্রহের সম্মতিতে, শরীর ও মনে সুস্থ, স্বেচ্ছায় আমার এই স্বেচ্ছাসেবী চিঠির মাধ্যমে স্পষ্টভাবে উপলব্ধি করছি যে আমি, প্রাচীন পবিত্র অর্থোডক্স চার্চে ক্রমাগত বসবাস করছি এবং তার জন্য শ্রদ্ধার সাথে উত্সাহে জ্বলছি, আমার ভাইদের জন্য ভালবাসা এবং বন্ধুত্বের কারণে - রাশিয়ান জনগণ এবং প্রাচীনকাল থেকে তার আত্মার পরিত্রাণের জন্য আমি ঈশ্বরের চার্চের জন্য ভাল করতে চেয়েছিলাম <।. . > আমি কিয়েভ, ভলিন এবং ব্র্যাটস্লাভস্কি শ্রেণীর আধ্যাত্মিক ও ধর্মনিরপেক্ষ শ্রেণীর রাশিয়ান জনগণের বিশ্বস্ত ও ধর্মপ্রাণ খ্রিস্টানদের দিই, দিই এবং লিখি: সন্ন্যাসী, পুরোহিত এবং সন্ন্যাসীর ডিকন এবং পাড়ার পদমর্যাদা, প্রসিদ্ধ রাজপুত্র, সম্ভ্রান্ত প্যান, ভদ্রতা এবং রাশিয়ান জনগণের কাছে অন্য কোন পদ এবং মর্যাদা. .
প্রত্যাশিত হিসাবে, উপহারের দলিল কনট্রাক্টোভা স্কোয়ার থেকে দূরে অবস্থিত দানকৃত সম্পত্তির সীমানা নির্দেশ করে। উপহারের দলিলে, গলশকা আমানতের উদ্দেশ্য নির্ধারণ করেছিলেন:
এই সব - ব্যাসিল দ্য গ্রেটের আদেশ অনুসারে একসাথে বসবাসের স্ট্যাভ্রোপেজিক মঠের জন্য, এছাড়াও শিশুদের জন্য স্কুলের জন্য, ভদ্র এবং বুর্জোয়া উভয়ের জন্য এবং দাতব্য জীবনের অন্য যে কোনও উপায়ের জন্য যা <...> শিক্ষিত এবং খ্রিস্টান জনগণের ভদ্র সন্তানদের বিজ্ঞান এবং একই সময়ে, আধ্যাত্মিক বিচরণকারীদের সরাইখানায় উপস্থাপন করুন, যাতে মঠ, স্কুল এবং পুরো পদটি গ্রীকের পূর্ব চার্চের আইন দ্বারা পরিচালিত হয়। আচার।
গলশকা গুলেভিচেভনার অনুদানের জন্য ধন্যবাদ, কিইভ ব্রাদারহুডের সূচনাকারীরা একটি মঠ এবং একটি স্কুল তৈরির জন্য নিম্ন কিয়েভ-এ জমি সহ একটি এস্টেট পেয়েছে। মঠটির উন্নয়নটি গুহা সন্ন্যাসী দ্বারা পরিচালিত হয়েছিল, ইউক্রেনীয় ভূমিতে বেশ কয়েকটি মঠের প্রতিষ্ঠাতা, ইশাইয়া কোপিনস্কি, যার নাম গলশকা তাঁর দানে উল্লেখ করেছেন। স্কুলটি গলশকা গুলেভিচেভনা এবং স্টেফান লোজকার বাড়িতে স্থাপন করা যেতে পারে, তবে অনুদান নিজেই "একটি প্যারেড গ্রাউন্ড সহ গজ" ভবনটির উল্লেখ করে না। তার এস্টেট দান করে, গালশকা গুলেভিচেভনা কিয়েভ ভ্রাতৃত্বপূর্ণ স্কুল খোলা সম্ভব করেছিলেন, যা পেট্রো মহিলার সংস্কারের পরে, ইউক্রেনীয় শিক্ষা ও সংস্কৃতির ইতিহাসে গুরুত্বপূর্ণ ভূমিকা পালন করতে হয়েছিল।
ন্যাশনাল ব্যাংক এর ২০১৫র বার্ষিকী মুদ্রা "গালশকা গুলেভিচেভনা" এর বিপরীত
দানের নথির আসলটি ইতিহাসবিদদের কাছে অজানা, এবং ১৭ শতকের গালচিনার অনুদানের কপিও পাওয়া যায়নি। প্রাচীনতম নথিটি ১৮ শতকের দ্বিতীয়ার্ধের কিয়েভ-ব্র্যাটস্কি মঠের কপিয়ার থেকে একটি হাতে লেখা অনুলিপি, যা কেন্দ্রীয় রাজ্য ঐতিহাসিক সংরক্ষণাগারে সংরক্ষিত আছে। ১৭৭৪ সালে, কিয়েভের মেট্রোপলিটন গ্যাব্রিয়েল এটি কিয়েভ-মোহিলা একাডেমিতে রাখা অন্যান্য নথির কপি সহ পবিত্র ধর্মসভার কাছে হস্তান্তর করেন। এই অনুলিপিগুলি থেকে, কিয়েভের মেট্রোপলিটন ইউজিন একটি সংকলন সংকলন করেছিলেন যা কিয়েভ থিওলজিক্যাল একাডেমির গ্রন্থাগারে ২০ শতকের শুরু পর্যন্ত রাখা হয়েছিল। দান থেকে তালিকা প্রথম প্রকাশিত হয়েছিল ১৮৪৬ সালে। পরে, ইতিহাসবিদদের দ্বারা এটি বারবার পুনর্মুদ্রিত এবং বিশ্লেষণ করা হয়েছিল (উদাহরণস্বরূপ, ভিক্টর অ্যাস্কোচেনস্কি, স্টেপান গোলুবেভ, নিকোলাই মুখিন, ফিওদর টিটোভের রচনায়।
গবেষক ম্যাক্সিম ইয়ারেমেনকো উল্লেখ করেছেন যে 18 শতকের মাঝামাঝি সময়ে, একাডেমির ভিত্তি এটির সাথে নয়, মেট্রোপলিটন পেট্রো মহিলা এবং হেটম্যান পেট্রো সহায়দাচনির সাথে যুক্ত ছিল। ১৭৬০-এর দশকের মাঝামাঝি সময়ে গালশকাকে প্রথম "মনে রাখা" হয়েছিল, যখন একাডেমির অধ্যাপকরা একটি সমস্যার মুখোমুখি হয়েছিল - কসাক সিনিয়র অভিজাতদের একাডেমিকে আমূল সংস্কার করার ইচ্ছা, এটি একটি বিশ্ববিদ্যালয়ে পরিণত করা। কোসাক একটি প্রতিষ্ঠানের বিষয়ে তাদের হস্তক্ষেপ ব্যাখ্যা করেছিল যেটি সাগাইদাচনি দ্বারা প্রতিষ্ঠিত হয়েছিল এই সত্যের দ্বারা ধর্মীয় এখতিয়ারের অধীনে ছিল। এটি মোগিলিয়ানদের তাদের শিকড়গুলির জন্য একটি গভীর অনুসন্ধানের অবলম্বন করতে বাধ্য করেছিল, যার একটি ফলাফল ছিল স্কুলের প্রতিষ্ঠাতা হিসাবে গলশকার চিত্রের কিইভ একাডেমির ইতিহাসে উপস্থিতি। অনুদানের ইতিহাস প্রমাণ করতে সাহায্য করতে পারে যে একাডেমিটি হেটম্যান দ্বারা প্রতিষ্ঠিত হয়নি, এর প্রতিষ্ঠাতারা কস্যাক নন, কিন্তু একজন মহীয়সী মহিলা ছিলেন। ইয়ারেমেনকো এই বিষয়টির দিকেও দৃষ্টি আকর্ষণ করেছিলেন যে অধ্যাপকদের আশ্বাস ব্যতীত কোনও প্রমাণ নেই যে উপহারের আসল কাজটি এমন কিছু ক্ষেত্রে উপস্থিত হয়েছিল যার জন্য একাডেমি এবং ভ্রাতৃ মঠের নথিগুলির জড়িত থাকার প্রয়োজন ছিল।
লুটস্ক-এ প্রত্যাবর্তন
তার দ্বিতীয় স্বামীর মৃত্যুর পর, ১৬১৮ সালে, গালশকা গুলেভিচেভনা তার ছেলের অভিভাবক হন। ১৬২৮ সালে মিখাইল পিতামাতার রোজেভের মালিক হন। সমস্ত সম্পত্তি তার ছেলের কাছে রেখে, গলশকা গুলেভিচিভনা লুটস্কে ফিরে আসেন, যেখানে তিনি তার জীবনের শেষ বছরগুলি কাটিয়েছিলেন। পুত্র মাইকেল ক্যাথলিক ধর্মে রূপান্তরিত হওয়ার বিষয়টি সম্পর্কে গলশকার আইনী এবং জমি সংক্রান্ত, সম্পত্তি সম্পর্কে নথিগুলি সংরক্ষণ করা হয়েছে। লুটস্কে, হালশকা গুলেভিচেভনা ক্রস ব্রাদারহুডের লুটস্ক এক্সাল্টেশনের জীবনে সক্রিয়ভাবে অংশ নিয়েছিলেন এবং ১৬৪১ সালে, তার মৃত্যুর কিছুক্ষণ আগে, তিনি একটি উইল করেছিলেন যাতে তিনি তার প্রায় সমস্ত তহবিল এবং যা তার পাওনা ছিল তার জন্য উইল করেছিলেন। লুটস্ক ভ্রাতৃপ্রতিম মঠ এবং এর গির্জা।
গালশকা গুলেভিচেভনা ১৬৪২ সালে মারা যান। তাকে লুটস্ক ভ্রাতৃপ্রতিম হলি ক্রস চার্চের ক্রিপ্টে সমাহিত করা হয়েছিল।
কিয়েভে গলশকার বাড়ি
গবেষক জোয়া খিজনিয়াকের মতে, গলশকা গুলেভিচেভনা দ্বারা অর্থায়ন করা স্কুলটি সরাসরি গলশকার বাড়িতে অবস্থিত হতে পারে। গবেষক ইউরি লোসিটস্কি এবং লরিসা টোলোচকো অ্যানানসিয়েশন চার্চের সাইটে গালশকা গুলেভিচেভনার "কামিয়ানিতসা" এবং ভ্রাতৃ মঠের রান্নাঘরকে স্থানীয়করণ করেছেন, যা পরবর্তী পুনর্গঠনের সাথে আজও টিকে আছে, জাতীয় বিশ্ববিদ্যালয়ের ভূখণ্ডের পোডিলে অবস্থিত। 2 Hryhoriy Skovoroda Street-এ Kyiv-Mohyla Academy" গবেষকদের মতে, বাড়িটি ১৬ শতকের ইউক্রেনীয় স্থাপত্যের একটি আদর্শ উদাহরণ - একটি ঘর "দুই ভাগে"। ভবনটি ইট, প্লাস্টার করা, একটি খিলানযুক্ত বেসমেন্ট সহ, পরিকল্পনায় আয়তাকার। যাইহোক, "রাঁধুনির" প্রত্নতাত্ত্বিক অধ্যয়ন ১৬-১৭ শতকের চেয়ে পুরানো নির্মাণ সামগ্রী প্রকাশ করেনি; এর ভিত্তি এবং দেয়াল একই লাল ইট দিয়ে তৈরি।
বড় বসন্ত বৌরি
বড় বসন্ত বৌরি (Psilopogon asiaticus) (ইংরেজি ভাষায়:Blue-throated Barbet), বড় বসন্ত বাউরি, বড় বসন্ত বাওড়ী বা ধনিয়া পাখি মেগালাইমিডি (Megalaimidae) পরিবার বা গোত্রের অন্তর্গত দক্ষিণ ও দক্ষিণ-পূর্ব এশিয়ার এক প্রজাতির ফলাহারী পাখি। আই. ইউ. সি . এন. বড় বসন্ত বৌরিকে Least Concern বা আশঙ্কাহীন প্রজাতি হিসেবে তালিকাভুক্ত করেছে।
বিস্তৃতি
বাংলাদেশ, ভারত, পাকিস্তান, নেপাল, ভুটান, মিয়ানমার, থাইল্যান্ড, লাওস, ভিয়েতনাম এবং চীনের দক্ষিণাঞ্চল বড় বসন্ত বৌরির প্রধান বিচরণস্থল।
বিবরণ
বড় বসন্ত বৌরির মুখাবয়ব, গলা ও বুকের উপরের দিক দৃষ্টি-আকর্ষী গাঢ় আসমানী নীল- যার জন্য প্রজাতিটির ইংরেজি নাম Blue-throated Barbet। বাকি সারা দেহ কলাপাতা-সবুজ। লাল মাথার উপরে চূড়া বরাবর হলুদ ও কালো পরপর দুটি পট্টি। বুকের দুইপাশে একটি করে সিঁদুরে লাল ছোপ। ভ্রু নীলাভ যার উপরে কালো ডোরা, যেটি মাথার কালো পট্টির সাথে যুক্ত হয়েছে। ভারি ঠোঁট; ঠোঁটের সামনের অর্ধেক কালো, বাকি অংশ হয় নীলাভ নাহয় নীলের উপরে হলুদের আভাযুক্ত। পা ধূসর বা পাটকিলে বর্ণের। চোখের তারা লালচে। চোখের চারিদিকে লাল পট্টিবিশিষ্ট চামড়া দেখা যায়। স্ত্রী ও পুরুষ পাখি দেখতে একই রকম, কেবল কমবয়েসীগুলোর চেহারায় বয়স্কদের লাল-নীলের চাকচিক্য থাকে না। দৈর্ঘ্যে কমবেশি ২৫ সেন্টিমিটার।
আচরণ
বড় বসন্ত বৌরি সাধারণত ছোট ছোট দলে একসাথে থাকে। অনেকসময় ৩০-৪০ জনের বড়বড় দলেও থাকতে দেখা যায়। সাধারণত শীতকালে এবং বড় কোন খাদ্যের উৎসকে কেন্দ্র করে এরা বড় দল গঠন করে, যেমন বটগাছ। বড় দলগুলোতে খাদ্যকে কেন্দ্র করে এদের মধ্যে পারস্পরিক শত্রুতা দেখা যায়। চিৎকার করে ‘কুটুরু-কুটুরু-কুটুরু’ শব্দে প্রায় সারাদিন ধরেই ডাকে। শীতকালে কম ডাকে। যেখানে এরা বাস করে সেখানকার লোকজনের কানে তালা লাগিয়ে দেয়, মিনিটে তিরিশবার পর্যন্ত ডাকতে পারে। পাতার রঙে নিজেদের রঙকে ঢেকে রাখলেও এদের উপস্থিতি সহজেই টের পাওয়া যায় কেবল এই ডাক থেকেই। একটা বড় বসন্ত বৌরির ডাকের প্রত্যুত্তরে আরেকটার ডাক শোনা যায়। সাধারণত বনাঞ্চল কিংবা যেখানে বেশি গাছ-পালা থাকে সেখানে ঘুরে বেড়ায়। গাছের মগডাল এবং চাঁদোয়া বেশি পছন্দ।
খাদ্যাভ্যাস
thumb|left| বড় বসন্ত বৌরি, খাদ্য গ্রহণে ব্যস্ত, [[কলকাতা, ভারত]] নরম ফল বিশেষ করে বটের ফল, কদম, দেবদারু, ডেউয়া, আম, কলা, তেলাকুচা, কিছু পোকামাকড় ও শুঁয়োপোকা খেতে পছন্দ করে।
প্রজনন ও বংশবৃদ্ধি
thumb|M. a. davisoni (সর্বপ্রথম), [[জোসেফ স্মিট কর্তৃক অঙ্কিত, ১৮৯১]] সাধারনত একটা নির্ধারিত স্থানে একই পাখি অথবা তার বংশধরেরা বংশবৃদ্ধি করে। প্রজনন কাল মার্চ থেকে জুলাই। শক্ত ঠোঁট দিয়ে ঠোকর দিয়ে গাছের নরম বা পচা কান্ডে গর্ত করে বাসা বানায়। কাঠঠোকরার পরিত্যাক্ত বাসাও এরা বাসা হিসেবে ব্যবহার করে। বাসার উচ্চতা মাটি থেকে কমপক্ষে ৮ ফুট উঁচুতে হয়। একবারে ৩-৪টি ছোট সাদা রঙ এর ডিম দেয়। পুরুষ এবং স্ত্রী বসন্ত বৌরি পর্যায় ক্রমে ছানার লালন-পালন করে।
দেবিদ্বার (দ্ব্যর্থতা নিরসন)
দেবিদ্বার শব্দটি দিয়ে বোঝানো হতে পারে:
ইসাবেলা গোমেজ
ইসাবেলা গোমেজ (জন্ম ফেব্রুয়ারি ৯, ১৯৯৮) হলেন একজন কলাম্বিয়ান অভিনেত্রী, যিনি বর্তমানে জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর নিজেস্ব ধারাবাহিক (হাস্যরস-দশ্যকাব্যিক) ওয়ান ডে এট এ্য টাইম "এলেনা আলভারেজ" হিসেবে অভিনয় করছেন। এর আগে গোমেজ, মার্কিন টেলিভিশন চ্যানেল এবিসি-এ প্রচারিত জনপ্রিয় হাস্যরস ধারাবাহিক মর্ডার্ণ ফ্যামিলি এবং আরেক মার্কিন টেলিভিশন চ্যানেল এল রে নেটওয়ার্ক-এ প্রচারিত ধারাবাহিক মেটাডোর-এ ছোট ভূমিকায় অভিনয় করেছেন।
মিসিসিপি বিশ্ববিদ্যালয়
মিসিসিপি বিশ্ববিদ্যালয় মিসিসিপি রাজ্যের অক্সফোর্ডে অবস্থিত একটি সরকারি গবেষণা বিশ্ববিদ্যালয়। জ্যাকসনে মেডিকেল সেন্টার সহ মিসিসিপি বিশ্ববিদ্যালয় নথিভুক্তির দ্বারা রাজ্যের বৃহত্তম বিশ্ববিদ্যালয় এবং মিসিসিপির প্রধান বিশ্ববিদ্যালয়।
মিসিসিপি আইনসভা কর্তৃক ১৮৪৪ সালের ২৪শে ফেব্রুয়ারি বিশ্ববিদ্যালয়টি সনন্দ দ্বারা প্রতিষ্ঠিত হয় এবং চার বছর পরে ৮০ জন শিক্ষার্থী প্রথম ভর্তি হয়। এটি গৃহযুদ্ধের সময় একটি কনফেডারেট হাসপাতাল হিসেবে পরিচালিত হয় এবং ইউলিসিস এস. গ্রান্টের বাহিনী কর্তৃক একটুর জন্য ধ্বংস এড়ানো হয়। একটি জাতিগত দাঙ্গা ১৯৬২ সালে নাগরিক অধিকার আন্দোলনের সময় বিদ্যায়াতনে শুরু হয়, যখন বিচ্ছিন্নতাবাদীরা আফ্রিকান-আমেরিকান জেমস মেরিডিথের তালিকাভুক্তির চেষ্টার বিরোধিতা করে। এরপর থেকে বিশ্ববিদ্যালয় তার ভাবমূর্তি উন্নত করার ব্যবস্থা গ্রহণ করে। ওলে মিস লেখক উইলিয়াম ফকনার এবং তার মালিকাধীন ও পরিচালিত প্রাক্তন বাড়ি রোয়ান ওকের সাথে ঘনিষ্ঠভাবে জড়িত। বিদ্যায়তনে দুটি স্থান, বার্নার্ড অবজারভেটরি ও দ্য লাইসিয়াম -দ্য সার্কেল হিস্টরিক ডিস্ট্রিক্ট, ঐতিহাসিক স্থানসমূহের জাতীয় নিবন্ধনে তালিকাভুক্ত রয়েছে।
ওলে মিসকে "আর১: ডক্টরাল বিশ্ববিদ্যালয় – খুব উচ্চ গবেষণা কার্যক্রম" -এর মধ্যে শ্রেণীবদ্ধ করা হয়। বিশ্ববিদ্যালয়টি ন্যাশনাল সি গ্রান্ট প্রোগ্রামে অংশগ্রহণকারী ৩৩ টি কলেজ ও বিশ্ববিদ্যালয়ের মধ্যে একটি এবং ন্যাশনাল স্পেস গ্রান্ট কলেজ অ্যান্ড ফেলোশিপ প্রোগ্রামে অংশগ্রহণকারী। এটির গবেষণা প্রচেষ্টার মধ্যে ন্যাশনাল সেন্টার ফর ফিজিক্স অ্যাকোস্টিকস এবং মিসিসিপি সেন্টার ফর সুপারকমপিউটিং রিসার্চ রয়েছে। গাঁজা গবেষণার জন্য একমাত্র খাদ্য ও ওষুধ প্রশাসন-অনুমোদিত উৎস হিসাবে যুক্তরাষ্ট্রীয়ভাবে চুক্তিবদ্ধ গাঁজা সুযোগ-সুবিধা প্রদানের কাজ করে। বিশ্ববিদ্যালয়টি সেন্টার ফর দ্য স্টাডি অফ সাউদার্ন কালচারের মত আন্তঃবিষয়ক প্রতিষ্ঠানসমূহ (ইন্টার ডিসিপ্লিনারি ইনস্টিটিউটসমূহ) পরিচালনা করে। এর ক্রীড়াবিষয়ক দলসমূহ ন্যাশনাল কলেজিয়েট অ্যাথলেটিক অ্যাসোসিয়েশন, সাউথইস্টার্ন কনফারেন্স, ডিভিশন ১-এ ওলে মিস বিদ্রোহী হিসাবে প্রতিদ্বন্দ্বিতা করে।
বিশ্ববিদ্যালয়ের প্রাক্তন শিক্ষার্থীদের মধ্যে ৫ জন মার্কিন সিনেটর, ১০ জন গভর্নর, ২৭ জন রোডস স্কলার এবং একজন নোবেল পুরস্কার বিজয়ী রয়েছেন। অন্যান্য প্রাক্তন শিক্ষার্থীরা এমি অ্যাওয়ার্ড, গ্র্যামি অ্যাওয়ার্ড এবং পুলিৎজার পুরস্কারের মতো সম্মান অর্জন করেছেন। বিশ্ববিদ্যালয়টির মেডিকেল সেন্টার প্রথম মানব ফুসফুস প্রতিস্থাপন এবং প্রাণী থেকে মানব দেহে হৃৎপিণ্ড প্রতিস্থাপন করে।
রাজ্জাক অভিনীত চলচ্চিত্রের তালিকা
ডান|থাম্ব|নায়করাজ রাজ্জাক
আব্দুর রাজ্জাক (২৩শে জানুয়ারি ১৯৪২ - ২১শে আগস্ট ২০১৭ ) ছিলেন একজন জনপ্রিয় বাংলাদেশী চলচ্চিত্র অভিনেতা যিনি নায়করাজ রাজ্জাক নামে সুপরিচিত। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। ষাটের দশকের বাকি বছরগুলোতে এবং সত্তরের দশকেও তাকে বাংলাদেশের চলচ্চিত্র শিল্পের প্রধান অভিনেতা হিসেবে বিবেচনা করা হত।
তিনি ১৯৬৪ সালে তৎকালীন পূর্ব পাকিস্তানে পাড়ি জমান। প্রথমদিকে রাজ্জাক তৎকালীন পাকিস্তান টেলিভিশনে "ঘরোয়া" নামের ধারাবাহিক নাটকে অভিনয় করে দর্শকদের কাছে জনপ্রিয় হন। নানা প্রতিকূলতা পেরিয়ে তিনি আব্দুল জব্বার খানের সাথে সহকারী পরিচালক হিসেবে কাজ করার সুযোগ পান। সালাউদ্দিন প্রোডাকশন্সের ১৩ নম্বর ফেকু ওস্তাগার লেন চলচ্চিত্রে ছোট একটি চরিত্রে অভিনয় করে সবার কাছে নিজ মেধার পরিচয় দেন রাজ্জাক। পরবর্তীতে কার বউ, ডাক বাবু, আখেরী স্টেশন-সহ আরও বেশ ক'টি ছবিতে ছোট ছোট চরিত্রে অভিনয়ও করে ফেলেন। পরে বেহুলা চলচ্চিত্রে তিনি নায়ক হিসেবে ঢালিউডে উপস্থিত হন সদর্পে। তিনি প্রায় ৩০০টি বাংলা ও উর্দু চলচ্চিত্রে অভিনয় করেছেন। পরিচালনা করেছেন প্রায় ১৬টি চলচ্চিত্র।
২০১৫ সালে বাংলাদেশ সরকার সংস্কৃতিতে বিশেষ ভূমিকা রাখার জন্য তাকে স্বাধীনতা পুরস্কারে ভূষিত করে। ১৯৭৬, ১৯৭৮, ১৯৮২, ১৯৮৪ ও ১৯৮৮ সালে তিনি মোট পাঁচবার শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। ২০১৩ সালের জাতীয় চলচ্চিত্র পুরস্কারে তাকে আজীবন সম্মাননা পুরস্কার প্রদান করা হয়। এছাড়াও তিনি চলচ্চিত্রে অভিনয়ের জন্য বাচসাস পুরস্কার, মেরিল-প্রথম আলো পুরস্কারসহ অসংখ্য পুরস্কারে ভূষিত হয়েছিলেন।
গুগল প্লে
গুগল প্লে (পূর্বনাম অ্যান্ড্রয়েড মার্কেট) হলো গুগল পরিচালিত এবং উন্নতয়নকৃত একটি ডিজিটাল বিতরণ পরিসেবা। এটি অ্যান্ড্রয়েড অপারেটিং সিস্টেমে চলমান শংসাপত্রপ্রাপ্ত ডিভাইসের অফিসিয়াল অ্যাপ স্টোর হিসেবে কাজ করে, যা ব্যবহারকারীদের অ্যান্ড্রয়েড সফটওয়্যার উন্নয়ন কিট (এসডিকে) দিয়ে তৈরি এবং গুগলের মাধ্যমে প্রকাশিত অ্যাপ্লিকেশনগুলি ব্রাউজ এবং ডাউনলোড করার সুবিধা প্রদান করে। গুগল প্লে একটি ডিজিটাল মিডিয়া স্টোর হিসেবে কাজ করে, যা সঙ্গীত, বই, চলচ্চিত্র এবং টেলিভিশন অনুষ্ঠান সরবরাহ করে। ২০১৫ সালের ১১ মার্চে গুগল স্টোরের চালু হওয়ার আগ পর্যন্ত গুগল হার্ডওয়্যার ডিভাইসগুলি একটি পৃথক অনলাইন হার্ডওয়্যার খুচরা বিক্রেতা হিসেবে সেবা প্রদান করতো। ২০১৮ সালের ১৫ মে গুগল নিউজ চালুর আগ পর্যন্ত সংবাদ প্রকাশনা এবং সাময়িকী সরবরাহ করা হত এবং ২০২০ সালের অক্টোবরের আগ পর্যন্ত এটি সঙ্গীত সরবরাহ করতো যা পরবর্তীতে ইউটিউব মিউজিক হিসেবে প্রতিস্থাপন করা হয়েছিল।
শিক্ষক অনুমোদিত
গুগল, ২০২০ সালে গুগল প্লে স্টোরের জন্য একটি নতুন শিশু-কেন্দ্রিক 'শিক্ষক অনুমোদিত' বিভাগ চালু করেছে। এর মধ্যে এমন অ্যাপস অন্তর্ভুক্ত রয়েছে শিক্ষকদের দ্বারা অনুমোদিত উচ্চতর মান পূরণ করে সক্ষম।
বৈশিষ্ট্য
২০১৭ সালে চালুকৃত গুগল প্লে ইনস্ট্যান্ট, বা গুগল ইনস্ট্যান্ট অ্যাপস নামেও পরিচিত, ইনস্টল না করে কোনও অ্যাপ বা গেম ব্যবহার করার অনুমতি দেয়।
লভ্যতা
নিচে তালিকাভুক্ত দেশ / অঞ্চলগুলির বাইরের ব্যবহারকারীদের কেবল গুগল প্লের মাধ্যমে বিনামূল্যে অ্যাপ্লিকেশন এবং গেমস প্রবেশাধিকার রয়েছে।